Пуснато на: Съб 17 Окт 2009, 19:44 Заглавие:\nЕ сега пък чак да седи и да гледа, но ако нарушител тръгне да бяга и часовия е далече от него освен с изстрел от автомата при положение че няма нищо друго под ръка ( освен да хвърли някой камък ) просто няма как да го спре.\nНе мислите ли, че е крайно време да се закупи някакво не смъртоносно оръжие от типа на FN-303 или нещо подобно с което може да спреш някой без да го убиваш.\nПри положение, че нашите в Ашраф ползваха именно ФНа а там обстановката определено е по-напрегната от ежедневието на караула в България.\nПък и за конкретния пример с флашката/фотоапарата или с каквото и да е било с информация, не би ли било по добре ако не се подчини на комадите на часовия и тръгне да бяга, да го хванеш жив тоя нарушител ( демек да го тряснеш с един два гумени изстрела докато бяга) и да разбереш за какво му е била, отколкото да го застреляш при опит за бягство.\nДемек часовия ако не е видял нарушителя при влизането му, а само като излиза и той примерно е направил снимки на обекта, демек не носи нищо видимо, то часовия трябва да гледа умно и да си трае общо взето....\nПри условие, че после ще те съдят, има голямо значение дали си зестрелял някого правомерно или в нарушение на закона. Пак повтарям, че това което казвам са пръви впечатления от бърз прочит. Необходимо е да се прочете внимателно текста и да се анализира. В понеделник ще го напиша дословно тук и после ще говорим.\nПуснато на: Съб 17 Окт 2009, 20:46 Заглавие:\nРоки то и неизбежната отбрана и крайната необходимост не са кой знае колко добре формулирано понятие.... в смисъл на доста разтегливо.... Характера на защитата трябва да съотвеветства на характера на нападението... поне това е по спомени. С други думи - двама цигани с брадва не бива да бъдат спрени с по един между очите.\nПо времето на Бонев за кратко съществуваше доста ясна регламентация кога неизбежната отбрана е неизбежна , но после адвокатите в парламочината (това е между парламент и кочина) , дадоха най- доброто си текста да отпадне.\nА устава ако не е категоричен- сещай се - всички командири на инструктажите ще почнат да си слагат бронираните листове от Т72 на гъза, от там на сетне .... те бойците не стреляха на месо при старите текстове , когато за ококошването на лице в полосата за охрана и отбрана , най много да дръпнеш една 20 ка + още една двайска санаториум. Е озверелите за отпуска "юнкери", като давахме караул на 34 000 с нетърпение чакахме опит за нарушаване .... ама това е друга бира.\nПуснато на: Съб 17 Окт 2009, 20:53 Заглавие:\nПо институтите "неизбежна отбрана" и "крайна необходимост" има достатоъчно съдебна практика, прецеденти и решения на висши съдебни инстанции. В голямата си част те се добре изучени, проблемът е, че на първоначалнте курсове за бораве с оръжие и на въобще курсовете с оръжие малко хора са компетентни да го набият в главата на тези, които ще запашат чифтетата.\nНо! Съдебна практика по УГКС - няма или тя е толкова незначителна, че е безмислена. И после някой ще реве като мамут, че едно му били казали пък то друго станало.\nПуснато на: Съб 17 Окт 2009, 21:00 Заглавие:\nПроблема койтно лично мен ме притеснява е в липсата на конкретика и яснота.... В мъгляви юридически текстове рибки ловят най- добре пеканите адвокати. Моя върви като един от най - пеканите (Хараламби Борисов Анчев ако нещо ти говори), но изхождам от общия случай а не от частния. Иначе курсовете за безопасно боравене в 90% са пълна порнография.....Моето лично мнение е , ч(е тези курсове са достатъчна основа за притежаване , но не и носене на оръжие.... но това е тема на друг разговор.\nПуснато на: Съб 17 Окт 2009, 21:04 Заглавие:\nЕ, няма как закона да е всеобхващаш даден проблем. По отношение на употреба на оръжие съм се наслушал на най-различни щури версии. За съжеление най-мракобесните са именно от място призвано да обучава въоръжени хора, на които със закон им е вменено не само правото но и задължението да употребяват оръжия в определени случаи.\nПуснато на: Сря 21 Окт 2009, 15:40 Заглавие:\nЛичен опит - кльона е перфектна система за охрана на голям район независимо дали е поделение, склад или резиденция Бояна да речем ! Не е скъпа за подръжка, дуракоустойчива е, единствения проблем е, че не бива да се оставя тревата да поникне между "тельо".\nАбе Елемаг нали беше артилерист бе ква турска граница пък сега?\nПуснато на: Чет 22 Окт 2009, 12:42 Заглавие: УГКС\nОписание на темата: УГКС\nТа темата е ясна, с мобилен телефона на пост, колко практично. Тук има доста материали за швейцарската армия, преговорете си ги, и ще ви стане ясно какво прави дори една толкова богата държава, за да бъде нейната армия, боеспособна по всяко време. И не да не гледаме, само това, че си държат личното оръжие по къщите.\nПуснато на: Чет 22 Окт 2009, 17:59 Заглавие:\nНа фона на нещата които изписа до сега най добре щеше да направиш, като припомниш полезните съвети от Швейцарската армия.\nА за оръжието на запасняците по къщите, съпостави поне последните 60-70 години как се развиват нещата там и у нас, и сам си отговори на въпроса защо тук това не става.\nПуснато на: Чет 22 Окт 2009, 18:20 Заглавие:\nТолкова лесно се дават мнения, когато отговорността не пада върху човек.Всеки иска всичко да се оправи.Дано скоро дойде и това време да кажем: Успяхме! Лично мое мнение е,че всичко опира до човек, възпитание, култура, образование.След като това решим, останалото е лесно,защото това е основата на правилното съществуване на човек, няма значение в каква професионална сфера. Я сега се замислете Вие как се държите на работното си място с останалите, със системата в която работите?!\nПуснато на: Пет 23 Окт 2009, 10:03 Заглавие:\nТочно така. А за устава някои ще каже ли нещо?\nПуснато на: Пет 23 Окт 2009, 16:13 Заглавие:\nПрочете ли Конституцията?\nПуснато на: Пет 23 Окт 2009, 18:24 Заглавие:\nПуснато на: Пет 23 Окт 2009, 19:19 Заглавие:\nЩото някъде питаше за конституционните задължения на армията...\nПуснато на: Пет 23 Окт 2009, 20:10 Заглавие:\n[ Time: 0.1055s ][ Queries: 12 (0.0079s) ][ Debug on ]


Фокача | Меню - за един по-вкусен свят\nВ древен Рим panis focacius е бил плосък хляб, изпечен върху гаснещата жарава на огнището. Тестото е подобно по стил и структура на това за пица и се разтегля и притиска с ръце, а с пръсти се надупчва на трапчинки. Точно както е направила Ева Тонева от едноименния блог, която приготви тази фокача.\n500 - 550 г брашно\n21 г прясна мая или 7 г суха\n4 - 6 с. л. зехтин\nМаята и захарта се разтварят в половината количество вода и се оставят на топло да втасат 10 мин.\nБрашното и солта се пресяват заедно в купа и в средата им се оформя кладенче.\nВтасалата мая, зехтинът и останалата вода се изсипват в кладенчето. Замесва се тесто. Работният плот се посипва с малко брашно, тестото се изважда от купата и се меси 10 мин., като при нужда се добавя по малко брашно.\nОформя се на топка и се слага в намазана със зехтин купа, която се покрива с кърпа. Оставя се на топло да втаса до удвояване на обема.\nЛист хартия за печене се поставя в тава с размери 23 х 32 см. Втасалото тесто се изсипва направо върху хартията в тавата. Разтегля се в правоъгълна форма с ръце, покрива се с кърпа и пак се оставя да втаса 30 - 40 мин.\nПравят се вдлъбнатини по цялата повърхност на тестото с пръсти. Поръсва се с 3-4 с. л. зехтин, отново се покрива с кърпа и се оставя да втаса още 10 мин.\nПоръсва се с едра морска сол и се пече 10-15 мин. в предварително загрята на 200º С фурна. Като се извади от фурната, се поръсва със зехтин, завива се с кърпа и се оставя така 10 - 15 мин.\nИзважда се от тавата, маха се хартията за печене и се сервира топла.


Валежите продължават и днес, основните улици в София са обработени - Телевизия Европа\nВалежите продължават и днес, основните улици в...\nВалежите продължават и днес, основните улици в София са обработени\nВ София тази нощ 140 снегопочистващи машини са почиствали улиците и са обработвали със смеси срещу заледяване. Обработени са трасетата на градския транспорт, основни улици в кварталите, стръмни участъци и мостове. Почистен е снега на Южната дъга на Околовръстния път и общинските пътища. Направени са по няколко обработки във всички райони на Столичната община поради обилния снеговалеж през цялата нощ.\nВ момента движението на градския транспорт се извършва навсякъде по обичайните му маршрути, но шофьорите трябва да карат с автомобили, оборудвани за движение при зимни условия, внимателно със съобразена скорост.\nВалежите се очаква да продължат и днес, а от Министерството на околната среда и водите очакват повишение на нивата на реките. В областите Монтана, Враца, Ловеч и Габрово е обявен предупредителен оранжев код за опасно време и значителни валежи.\nОстър спор и обвинения в парламента заради...


Медицински Център Пловдив 6-150! Наш Екип за домашни прегледи\nбе повикан от гостенин на хотел ,,Марица,, с тежка бъбречна криза,\nмного силни болки и високо кръвно. След прегледа и приложеното\nсимптоматично лечение на нашия лекар, пациента успокоен и доволен\nзаспа. А ние летим към следващия ни адрес! Бъдете здрави!


Как ремонтът на кухнята да не се превърне в кошмар - Разградски новини\nКак ремонтът на кухнята да не се превърне в кошмар\nРано или късно, на всеки се налага да направи ремонт. Независимо дали се нанасяте в мечтания и дълго чакан нов дом, или просто искате да освежите старата кухня, обикновено това е свързано с много стрес, непредвидени ситуации и понякога пълно разочарование.\nЗа да не попадате в тази меко казано неприятна ситуация, е нужно добре да обмислите и планирате всички детайли, преди да пристъпите към осъществяването на ремонтните дейности. За да не се превръщат няколко месеца от живота Ви в непрестанен кошмар с участието на майстори, неправилно подбрани мебели и много изхарчени средства, в тази статия сме подбрали няколко полезни съвета, които ще Ви бъдат от помощ. Вижте кои са те:\nРемонт или освежаване – от какво наистина се нуждаете?\nНа първо място, необходимо е да си отговорите на този важен въпрос. Ремонтът и освежаването са две различни неща, които изискват различен бюджет, време за изпълнение и постигат различни резултати. Ремонтът обикновено е свързан с основно премахване на мебели, стени и подобни настилки и замяната им с нови такива.\nОсвежаването е концентрирано в премахване на само една част от тези неща – тези които в най-голяма степен имат нужда от подмяна. Помислете кое отговаря на Вашите нужди, бюджет и време, с което разполагате. Понякога малки промени като замяната на старата кухненска мивка с нова, може да направи наистина голяма разлика. Ако и Вашият случай е такъв, разгледайте голямо разнообразие от висококачествени мивки на https://www.fat-bg.com/.\nСлед като вече сте решили дали ще направите цялостен ремонт, или частично освежаване, идва ред на един много важен детайл, а именно бюджетът. Помислете и направете списък с всички неща, които ще Ви струват пари. Това включва материалите, майсторите, къртене на стени (ако е необходимо), новите уреди и мебели, инсталирането им, доставки. Включете в този списък дори и неща, които Ви се струват като дребни суми, тъй като натрупвайки се, те може да утежнят бюджета Ви значително.\nОт какво може да спестите?\nВ случай, че разполагате с ограничени средства, тогава определете кое за Вас е приоритетно и отделете по-голяма сума за закупуването му. Ако Вие или Ваши близки се справят добре с шпакловането, лепенето на тапети или сглобяването на мебели, тогава направете тези неща сами, вместо да наемате и плащате на майстор. Но ако нямате тези умения, по-добре не експериментирайте, поне с желанието си да спестите пари, може да си докарате още по-големи разходи, за да поправи някой това, което вече сте свършили. Най-добрият съвет, който може да Ви дадем, е винаги да търсите най-оптималното съотношение между цена и качество.\nДоброто планиране е в основата на всеки успешен ремонт\nДоброто планиране е изкуство, което изисква дълго време за усвояване. Все пак, ако досега не Ви се е налагало да организирате ремонт, първо уточнените колко време възнамерявате да продължи ремонтът. След това разделете го на отделни малки дейности и отбележете поредност и срок, в който трябва да са готови. Така лесно ще може да следите изпълнението му. Съветваме Ви все пак да отделите няколко допълнителни дни за извънредни ситуации. Добре е преди да стартират дейностите, да поръчате и да се снабдите с материали или мебели, които изискват предварителна поръчка.\nАко не сте сигурни или не може да прецените сами, по-добре е да се обърнете към специалист, който да Ви консултира. Обикновено това е майсторът, на който ще се доверите да преобрази Вашата кухня. Направете добро предварително проучване относно екипа и се уверете в техните способности. Много хора се оплакват, че не са попаднали на правилните майстори и това им е коствало излишни нерви и финанси. Най-добре се допитайте до близки и познати, които вече са минали по този път и са останали доволни от екипа, извършил ремонта.


Началникът на ВВМУ кап. I ранг Боян Медникаров: Морското училище не подготвя безработни – Maritime.bg – Морският портал\nАвтор: Maritime.bg\t Публикувано на 12.09.2011 21:38\nПовече от петима кандидати се борят за едно курсантско място\n– Г-н капитан, с какво чувство изпратихте неотдавна поредния випуск лейтенанти в строя?\n– Естествено на първо място е чувството на удовлетвореност. Защото дори в тези нелеки времена успяхме да създадем максимални условия за тяхната подготовка.Това бе потвърдено от постигнатите от нашите випускници резултати по време на държавната изпитна сесия и последвалата я сертификация по стандарта СТАНАГ 6001, където болшинството от тях се представиха на изключително високо ниво.\n– Тази година новопроизведените лейтенанти за флота са 23-ма – 21 младежи и 2 девойки. Това голям випуск ли е?\n– Бих казал, че това е един нормален випуск за последните години, дотолкова, доколкото напълно съответства на реалните нужди на ВМС от млади офицери. Използвам повода да благодаря на министъра на отбраната Аню Ангелов и на командира на ВМС контраадмирал Пламен Манушев, защото те успяха да създадат условия всеки един от нашите випускници да получи свой позиция. Де факто само трима от тях са назначени на дубльорски длъжности, но перспективата е към 1 ноември и те да получат своито основни длъжности.\n– Според вас новите лейтенанти ще се справят ли със задълженията си още от началото на офицерската си служба?\n– Категорично – да! Випускниците се включиха в учението “Бриз” на борда на участващите кораби. Самият факт, че след това към мен се обръщаха командири, които казваха: “искам еди-кой си лейтенант да дойде на моя кораб”, е категорично доказателство, че те са оценени и търсени от техните бъдещи началници.\n– Какви новости предстои да въведете през новата учебна година във ВВМУ “Н. Вапцаров”?\n– Приемната кампания във ВВМУ завършва. Тази година имахме рекордно висок брой кандидати. От гледна точка на приема на нови курсанти бе направен един изключително качествен прием.\nИмаше повече от 5 кандидати за едно място. При максимален бал 30, последният приет беше с бал около 26. Това показва изравняване на кандидатите, които са приети в училището.\nПрез тази година във ВВМУ се реализира нова бакалавърска програма по мениджмънт на водния транспорт. Паралелно с това училището ще премине през процес на институционална акредитация. Ще се развиват нови докторски програми.\nОчакваме нарастване на броя на хабилитираните лица. В момента в училището работят 8 професори. Половината от академичния състав е хабилитиран. Така че засега се очертава една позитивна тенденция за развитие на училището.\n– Морското училище подготвя и кадри за гражданския флот. Как се реализират вашите възпитаници по-нататък?\n– Ние традиционно декларираме, че Морското училище не подготвя безработни. На практика всеки един от випускниците ни по специалността “Организация и управление на тактически подразделения от ВМС” – или това са нашите курсанти, получават своето назначение във военния флот.\nИзключително висок е процентът на реализация на останалите наши випускници. Дори по-скоро съществува проблем, че ние като че ли не подготвяме достатъчно кадри за нуждите на гражданското корабоплаване, на глобалното корабоплаване. Защото дори и сега, в условията на криза, се чувства известен дефицит на офицерски състав.\nПрогнозите, че светът излиза от глобалната криза се потвърждават и от развитието на корабостроителната промишленост. Започва строежът на нови кораби, на контейнеровози, което е един сериозен аргумент, че превозите по море предстои да се интензифицират. Това отново ще ни вкара в състояние на практически вакуум по отношение на кадрите за гражданското корабоплаване. Като цяло става дума за тенденция, която е изключително позитивна за Морското училище и позволява да се създаде траен пазар за реализиране на нашите възпитаници.\n– Ще има ли промени в обучението на курсантите?\n– Това, което се случва при нас от гледна точка на обучението на курсантите е свързано с адаптиране на техните програми по тактика, по морски оръжия, към новите реалности на флота след извършеният преглед на отбраната. Акцентът ще бъде поставен в много по-голяма степен на тези кораби, които остават в момента на служба във флота, а някои кораби и системи, които ще бъдат изведени от състава на флота в следващите 1-2 години, ще бъдат обучавани преди всичко в отбранителен аспект.\nДруга важна задача, която сме си поставили и решаваме съвместно с щаба на ВМС, това е пренаписването на новата модерна тактика на Военноморските сили на Република България. Искаме да концентрираме нашите усилия съвместно със специалистите от щаба на ВМС, така че да създадем един интегрален документ, който да има и доктриналено значение, но да притежава и обучителна стойност, да бъде и пособие за обучение на курсантите.\n– До неотдавна възпитаниците на ВВМУ извършваха плавания на баркентината “Калиакра”? Сега как им осигурявате такъв тип практика?\n– За съжаление “Калиакра” в момента е под управление на едно търговско дружество към Министерството на транспорта, информационните технологии и съобщенията. За тази година ние не сме получили предложения да изпратим наши обучаеми на борда на баркентината, докато традиционно, години наред, до 2010 г. включително, това се случваше.\nНадяваме се, че нашите колеги може би ще преодолеят съществуващите пред тях затруднения. От друга страна – чрез договори за сътрудничество ние осигурихме възможност през следващата година да изпратим на ветроходна практика двама наши курсанти на борда на баркентината “Искра”, която е собственост на Полската военноморска академия, а също така на брига “Мирча” на Румънската академия. Надявам се, че при едно бъдещо преразглеждане на статута на баркентината “Калиакра” може би ще се намери начин тя да влезе в състава на ВМС, а защо не – и в Морското училище, и наистина да се запази като един от символите на морска България.\n– Кои са основни качества, които командно-преподавателския състав на ВВМУ се стреми да формира в курсантите и студентите?\n– Основният акцент, който искаме да поставим е да създаваме интелигентни и мислещи хора. Хора, които умеят да оценяват обстановката и да се адаптират към нея, защото това е една от най-важните характеристики на съвременната въоръжена борба, включително и на море. От друга страна не можем да не създаваме дисциплинирани хора, защото правилата за живот и работа на море, независимо дали са на военните или гражданските кораби, изискват много стриктно спазване на създадените правила и процедури. Това е и неотменна част от нашата възпитателна практика в хода на образователния процес.\nАндрей Рангелов, Българска Армия


Простите и сложни движение в природата / Прости и сложни движения - Beinsa.bg\nПростите и сложни движение в природата / Прости и сложни движения\nНай-често използвани думи в беседата: може, аз, има, сега, движение, движения, човек, място, всичко, сложно, свят, знаете, бог, казвате, любов, всички, бъде, себе, прояви, живот ,\nОбщ Окултен клас , Чамкория, 13 Юли 1922г., (Четвъртък) 19:00ч.\nНо когато дойдат, ние няма да казваме: „Чакайте, това не се търпи, скъпо е, плащайте си хляба, после, плащайте за водата, защото аз съм първият, който съм я донесъл, трябва да си платите“. Не! Влезе ли тази мисъл в ума ви, въпросът е свършен. Абсолютно безкористно ще действувате. Хлябът ще давате, за да го използуват и вода ще давате, и на всеки комуто давате ще кажете: По същия закон, по същия начин и вие ще давате. Давайте всичко! Тази вода и този хляб трябва да давате, но само за тия, за които са предназначени. Сега някои от вас мислят, че като влезнат в новото учение ще станат по-добри. Ами че как знаете туй, че ще станете по-добри? Добрината на човека всякога зависи от жертвата. Колкото по-добре разбираш закона на жертвата и го прилагаш, толкова по-добър ще станеш. Времето не е нищо друго освен проявление на жертвата. Сега, аз ви навеждам на тази мисъл, за да не сте в противоречие със себе си. Запример, някой път, когато аз говоря, някои казват: „Той, Учителят, не трябваше да каже тъй“. Един камък аз може да го поставя на източната страна, на западната страна, на север или юг. Може да го туря отгоре. Но къде трябва да туря този камък? Да кажем, определено е неговото място. Къде трябва да го туря? Дето е определено, според мярката на мястото, там трябва да го туря. Сега, вие, в този живот, в който сте влезли, вие сте определени, измерени сте. Някой път като ви турна някъде, вие казвате: „Не ми е мястото тук, аз не съм за княз“. Аз гледам, тук е определено мястото ви. И следователно, вие разваляте, там на мястото ще бъдете, нищо повече. И след туй, вие повикате някого. И тук се раждат лъжливите учители. Вие викате някого и казвате: „Моето място не е тук, не може ли да ме преместите?“ И всички се притеглят на това място, и казват: Този камък коя работа може да извърши? – И почнат да градят нещо ново, изопачат цялото здание. Тогава дойде комисията и каже: „Не е съградено добре“ и разхвърли камъните. И казват: „Еди-кое си общество се разкапало, еди-коя си религия се разкапала“. Та ви предпазвам, у вас има една слабост, искате да се повърнете да градите по старому. Ще се откажете от старото. Не може без жертва. Трябва в себе си да подразбирате въпроса така, че всяко ваше действие, всяка ваша мисъл, трябва да бъде абсолютно чиста, безкористна. За себе си трябва да го знаете. Туй няма да го казвате отвънка. Туй чувство трябва да го пазите и да го развивате, и на хората никога не казвайте, че сте добри. Сега казвате; „Да живеем по братски!“ Овци с овци да живеят, вълк с вълк да живее, мечка с мечка, заек с заек, муха с муха да живее. Тъй както сте не може, но казва там един от еврейските пророци, че агнето и лъвът ще живеят заедно. Помнете този стих. Ама как ще живеят? Когато Господ дойде, да има простор нали? Ние ще оставим този стих, той спада към друга категория. Не примирявайте вашите добри мисли с лошите, не ги туряйте на едно и също място! Някой казва: „Аз имам една лоша мисъл“. Ако вашата мисъл е лоша турете я дето подобава. Имате една Божествена мисъл, турете я на място. Имате едно желание, добро или лошо, турете го на неговото място. Всяко нещо турете на своето място. Мнозина измежду вас, аз ви виждам, намерите един вълк, който има добри зъби, вие го донасяте и казвате: „Учителю, намерихме един добър човек, той е много умен, учен човек, пък каква природа има, какъв език, какви думи, я да го вземем при нас“. Аз го виждам, той е един стар вълк, нищо не му казвам. Казва: „Да му дадем един добър прийом, да му отворим вратата между овците да дойде да посещава тия овци“. Казвам: Той ще ги посети! Не само вълци има, но и вълчици има, не само мечки има, но и мецани има. Това са все символи. Цялата природа седи в символи. Всички тия мечки, вълци, то е една цяла наука, която трябва да изучим разбрано. В нашето животинско царство, минерално и растително, по лесно от всичко друго може да изучим себе си. Вие имайте пред вид, че в разбирането на тая история много мъчно може да се разбере една промяна, която става. Някой път ставате от сън, молите се, но казвате: „Не ме слуша Господ“. Как ще си обясните туй състояние? Щом знаете причините, отношенията ви вътре в самите вас по възможност трябва да бъдат чисти. Мнозина от вас сте в сложно движение, имате да разрешавате една от най-мъчните задачи. И за туй ви трябва голяма съобразителност, такт, умение, знание, воля – издръжливост в света. И понеже онези от вас, които разбират по-добре, може би ще разберат тази вечер туй, което аз не съм казал. И утре ще кажат: Учителят не каза ли така? И вие ще се намерите като онзи проповедник, който проповядвал така: „Който има две ризи да даде едната на бедните“. Неговата възлюблена се връща в къщи и мъжът ѝ, попът имал две ризи и тя дала едната за да изпълни Христовия закон. Вечерта попът я пита: къде ми е ризата? „Дадох я“. Как тъй без да ме питаш? – Нали ти тъй каза в църквата? Аз го казах за другите, но то не е за нас. Сега попадията дала ризата. Къде е погрешката на попадията. Мислите ли, че тя е постъпила право? Защо не е дала своята риза, а на мъжа си? Не е права, защото не даде своята риза, а тази на попа. Попът сам да дава. Тя казва: „Аз изпълних Христовия закон“. Попът пък е недоволен, че тя му дала ризата без негово позволение. Сега, често и вие раздавате моите ризи. Аз нямам нищо против туй, но и вашите ризи трябва да раздавате. Нищо повече! Някой тълкуват тъй: даром сте взели, даром давайте! Когато вземеш една Божествена идея или каквото и да е, правило е: тази идея ти ще я пазиш в себе си, имаш право да дадеш на другите от плода, но ще пазиш тази идея. Плодът, който тя роди, от този плод ще даваш на всички, но тя да остане за тебе. Вие, обаче, вземате тази идея и казвате: „Даром сме взели, даром ще дадем“. Не е тъй. И Христос казва: „Всяка пръчка, излязла от Мене, плод трябва да даде.“ Тия Божествени идеи трябва да минат през нас, и да дадат плод. И от този плод ще раздавате. И всички трябва да бъдете богати от плода на Божествените мисли.\nЧесто се говори за прости и сложни движения. Простите движения наричаме още първични. Прости движения са тези, които срещат малки съпротивления в пътя си, а сложни – които срещат големи съпротивления. Прости и сложни движения съществуват и в съзнанието на човека. За да дойдете в Чамкория, какво движение е станало във вас? – Сложно. Простите, първичните движения са насочени към Бога. Те са чисти, кристални, без никакво раздвояване. Сложните движения предизвикват раздвояване в съзнанието. Когато отива на курорт, човек се раздвоява; когато отива на планината, пак се раздвоява. Малко хора имат едно определено движение – към Бога. Където отиват, те се ръководят от много подбудителни причини. Към кой род движения ще отнесете женитбата: към простите, или към сложните? – Към сложните. Момата и момъкът се женят, първо, от любов един към друг; после, от желание да имат деца. И на трето място, от желание да се осигурят; момъкът, да има кой да му готви, а момата – да има някой да я подържа, да осигури прехраната ѝ. Затова, именно, женитбата е сложно движение. Колкото по-сложно е дадено движение, толкова по-големи препятствия среща то на пътя си. Ето защо, когато попаднете в теченията на сложните движения, ще знаете, че ще срещнете големи препятствия или съпротивления. Като ученици, вие трябва да различавате силите, които действат във вас, за знаете към коя категория движения се отнасят – към първичните или простите, или към вторичните, т.е. сложните. Като знаете това, лесно ще се ориентирате.\nНе раздавайте чуждите ризи на бедните. Ако искате да изпълните закона на Христа, давайте от своето. Ще възразите, че е казано: „Даром сте взели, даром давайте“. Така е, но ще давате от своето. Кое е вашето? – Плодът. Следователно, ако в ума ви проникне една Божествена идея, нямате право да я давате на други, докато не я посадите и обработите. Когато върже плодове и плодовете ѝ узреят, само тогава имате право да давате от плодовете. Докато не сте посадили и отгледали идеята, тя не е ваша, нямате право да я давате. От плодовете ѝ, обаче, може да раздавате на всички. Христос казва, че всяка лозена пръчка трябва да даде плод. Желая ви да бъдете богати с плодовете на Божествените идеи.


Мартин Дешев 10 февруари 2021\nGoogle активно работи по новата версия на Android, като компанията има някои интересни планове и идеи за платформата. Очаква се интернет гигантът да представи Android 12 в края на пролетта, но още от сега в интернет има информация за част от идеите на Google.\nОчакванията към Android 12 тази година са насочени най-вече към дребни на пръв поглед подобрения, които обаче ще се отразят доста на практичността и трябва да направят работата с платформата по-приятна. Една от тях е поддръжката на магазини за приложения на трети лица. И сега Google позволява на потребителите да инсталират приложения от външни източници, като в блога на Android компанията отбелязва, че в следващата версия на платформата това ще стане „още по-лесно“.\nРаботата със самите приложения също ще бъде подобрена. Една от разработваните идеи е „хибернация“ на неизползвани приложения. Данни за функцията се появиха в XDA Developers, като за прогреса на работата по нея дори има редовни ъпдейти. Идеята на тази функция е да изчиства кеш паметта на приложенията, които потребителят не е използвал определено време и така да освобождава място в телефона.\nА според източници на 9to5Google Android 12 може да предложи и функцията App Pairs. Тя е замислена за сгъваеми смартфони, но може да е полезна и за останалите модели. Чрез нея потребителите ще могат с един клик да пускат две приложения едновременно, които да си споделят екрана. Така ще се улесни и ускори работата.\nКато стана дума и за улеснена работа, очаква се Google да върне и функцията Double tap. Тя беше предвидена още за Android 11, но в последствие беше отложена. Чрез нея потребителят ще може да активира различни функции и приложения чрез двойно докосване на сензорния дисплей. На практика това е смартфон версията на двойния клик при Windows.\nЗа геймърите с любов\nОтново информация от XDA Developers посочва, че Google иска да подобри и преживяването за геймърите с Android устройства. В платформата за обмен на код и разработка на Android е открито, че се работи по увеличаване на поддръжката за различни гейм контролери.\nОсвен това техните производители ще могат да променят и адаптират силата на вибрацията на контролера в зависимост от случващото се в играта. Това ще направи гейминг преживяванията по-динамични и атрактивни.\nОще една очаквана новост е разширената поддръжка на визуални теми. В момента Android оригинално поддържа само тъмна и светла тема, а много производители надграждат това със собствени доработки, които позволяват на потребителите да инсталират и по-различни визуални теми за интерфейса на своя телефон.\nСпоред 9to5Google се работи по добавяне на подобна възможност централно в Android. Резултатът ще е още повече опции за персонализиране, включително избиране на акцентиращи цветове, поддръжка на адаптиране на интерфейса на приложенията към основната тема и др. Може да има дори опция да се позволи на Android автоматично да подбира най-подходящите цветове, за да си подхождат с изображението, което потребителят е избрал за фон на началния екран.\nЗа сега Google не е официално обявил плановете си за Android 12. Очаква се компанията да направи това по време на годишната си конференция I/O към края на пролетта. Самата платформа вероятно ще спази традиционния срок отпреди и ще е напълно готова през септември т.г.\nМартин Дешев 11 апр. 2022\nХакерите са способни да хакнат домашните ни компютри и мрежи, но замисляли ли сте се дали не могат да хакнат...


От нашите пратеници: Според последните проучвания Борис Джонсън води с около 10% - По света и у нас - БНТ Новини\nВеликобритания гласува на предсрочни парламентарни избори. Вотът е ключов, защото ще определи кой ще ръководи страната и дали управляващите в момента консерватори ще могат да осъществят намеренията си страната да напусне ЕС на 31 януари.\nИзборният ден в страната протича спокойно и изглежда лошото време не е попречило на британците да отидат и да гласуват. Според последните проучвания Борис Джонсън и неговата Консервативна партия водят с около 10%, но дали това е наистина така, ще се разбере утре. Джонсън днес реши да гласува в компанията на своето кученце, но дали това няма да се окаже лоша поличба, като имаме предвид, че титулярният обитател на премиерската резиденция на "Даунинг стрийт" 10 е котаракът Лари, ще стане ясно утре.\nПред "По света и у нас" граждани споделиха, че днес са подкрепили партия, която по принцип не отговаря на техните убеждения, но пък има позиция за Брекзит, която отговаря и на тяхната.\nБорис Джонсън, премиер на Великобритания: След три години и половина е време да дадем на страната усещане за сигурност. 150 млрд. паунда чакат да бъдат инвестирани тук, но преди това е време да приключим с Брекзит на 31 януари и да продължим нататък. Представете си само колко нови болници ще можем да открием. Колко нови медицински сестри да назначим. Колко полицаи. Имаме много идеи за страната, но първо трябва този въпрос да се разреши. Да приключваме с Брекзит и да започнем наново в прекрасната си държава!\nДжереми Корбин, лидер на Лейбъристката партия: Казват, че тези избори са най-важните в историята на страната ни и като кандидат, аз самият го чувствам, а съм се явявал вече 10 пъти. Нещата действително са на живот и смърт. Правителство на Борис Джонсън - това ли искаме? Такъв модел на управление ли? Защото докато аз обикалях из страната, за да се срещам с хора, той започна деня си, като се правеше на разносвач на мляко и го завърши скрит в хладилник. Е, ние не се крием в хладилници, за да не отговаряме на въпроси.


За Съединението - добро или нищо - Мнения, акценти и коментари по горещите теми | ФАКТИ.БГ\n7 Септември, 2018 19:34 1 745 15\n1 19:41 07.09.18\n2 20:13 07.09.18\nВади духа от бутилката\n3 20:18 07.09.18\nНасилих се да прочета цялата статия ... - Калине! - Единственото, което лъха от това словоизлияние е жестоката ти депресия...\n4 20:34 07.09.18\nРодопите в по голямата си част са български след балканската война и това не е единствената грешка\n5 20:35 07.09.18\n6 20:36 07.09.18\nа наздраве! а иначе тоя прилича на соросоид.\n7 20:41 07.09.18\nТекста трябва да се кръсти "За мен - добро или нищо" защото само за теб четохме, Калине (който и да си ти).\n8 21:21 07.09.18\nКалинчо, пиле шарено, оттука ставаш и отиваш да си купиш още едно шише ракия, изпиваш го, затваряш си плювалника и лягаш да спиш. Ако нямаш парички, примоли се, има добри хора, ще ти купят ракия, белким млъкнеш.\n9 00:44 08.09.18\n10 09:31 08.09.18\nКалине, ми що ги руча жабетата и си писал много но много объркан пасквил а не писа още отначало че си глобалист и си наваден силно на тях ? Караш хората да ти ги четат глупостите ми ти и десет години да служиш пак нищо няма да ти влезе в главата що е то РОДИНА и ЗАЩО и как трябва да се защитава !!!! Всеки глобалист е БЕЗРОДНИК те нямат родина !!!!!!!\n11 23:55 08.09.18\nДве прости неща: 1. Твоето чувство за наложена свобода е обида за изкланите в Батак.Техните черепи са в същите Родопи които обичаш. 2. То не е за Калин , а за младите: в онези години да си граничар трябва да си проверен до девето коляно от комунистите за вярност. И няма да отварям Гугъл, за да видя какво си написал, защото прочетох достатъчно.\n12 16:39 09.09.18\n13 21:33 09.09.18\nТОВА!!!е обида за,,факти,,,!!!!!ФАКТИ са нещо по-сериозно,искрено се надявам!!!\n14 15:07 10.09.18\nКалинчо мамин, докато те четях си мислех, че си бих лекар-психиатър, в края на есето ти това се потвърди...,МНОГО СИ ЗЛЕ!\n15 17:12 11.09.18


Apartment in Tomsk - НАЙ-НИСКИ ЦЕНИ от agoda.com\nUchebnaya Ulitsa 8, Kirovsky, Томск, Русия, 634050 - Покажи на картата\nПовече за Apartment in Tomsk\nСгушен в сърцето на Tomsk, Apartment in Tomsk е идеалното място, от което можете да започнете Вашето приключение в Томск. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nApartment in Tomsk също така предлага много съоръжения за обогатяване на Вашия престой в Томск. Хотелът осигурява летищен трансфер, семейна стая, асансьор, за да гарантира комфорта на своите гости.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Apartment in Tomsk е най-подходящото място за Вас, ако търсите качествен хотел в Томск.


Кабакум Бийч Резидънс - Златни пясъци цени и оферти, мнения, снимки и карта хотели visit.BG\nЗапитване за Кабакум Бийч Резидънс\nКабакум Бийч Резидънс - Златни пясъци\nКабакум Бийч Резидънс е луксозен апартаментен комплекс с уютни апартаменти, разположени само на 300 м от известния плаж на Кабакум, к.к. Златни Пясъци. Комплексът отваря врати през юни 2011 г. Откроява се със забележителната си архитектура от дърво, камък и желязо, които придават стил и непреходност на сградата. Кабакум Бийч Резидънс предлага висококачествено осбслужване с високи стандарти и акцент върху детайлите.\nВсеки един от апартаментите разполага с всичко необходимо за постигането на домашен уют, пълна релаксация и комфорт. Кабакум Бийч Резидънс предлага настаняване в: студия, апартаменти с една спалня, апартаменти с две спални и апартаменти с три спални.\nПомещенията предлагат следните удобства: напълно оборудван кухненски бокс, хладилник, котлони, микровълнова фурна, кафемашина, тостер, телевизор, кабелна телевизия, Интернет достъп, Ббаня с душ / WC, индивидуален климатик, тераса.\nВ свободното време може да се възползвате от мултифункционално игрище в съседство /тенис, мини футбол, баскетбол, волейбол/, наем на велосипеди.\nОЦЕНКА: 4.97 / 5 от 3\nПрекрасна гледка към морето. Тишина и спокойствие.Закуската по технически причини се сервираше в близкия хотелски комплекс La Mer. Невероятно красива обстановка, прекрасно обслужване от персонала, изискана и вкусна храна. / Вероятно хотелския комплекс La Mer e със 6 звезди/\nПрепоръчвам на всеки да почива в този хотел. Условията са прекрасни,апартаментите са големи и обзаведени с вкус, а кухненския бокс е оборудван с всичко необходимо за едно семейство. Всеки ден се сменят хавлиените кърпи и почиства апартамента. Закуската е обилна, разнообразна и аранжирана с вкус. Персоналът с който имахме контакти е съставен от млади и интелигентни хора. Предимство ...


Започва декларирането на доходите за миналата година - Бизнес - Дневник\n10:37, 11 яну 21 , 2546\nОт днес започва подаването на данъчни декларации за доходите на физическите лица по електронен път и в офисите на приходната агенция, напомня ведомството. Срокът за ползване на 5% отстъпка за ранно деклариране и плащане през 2021 година е 31 март, а крайният срок за обявяване на доходите е 5 май, тъй като 30 април е почивен ден.\nВ допълнение, през тази година влизат в сила някои новости. За тях четете тук.\nПродължава въведената преди година практика данъчните декларации на физическите лица да са предварително попълнени с доходите им от труд, декларирани от съответния работодател. В този им вид обаче формулярите ще са достъпни в началото на март в портала за електронни услуги на НАП.\nРейтинг: 2296 10:43, 11 яну 21 Весело\nАйде да започнат да декларират всите 240 ...кризата яко ги удари\nРейтинг: 2296 10:44, 11 яну 21 Весело\nА чекмеджетата трябва ли да ги декларираме?\nРейтинг: 1470 10:53, 11 яну 21 Весело\nСамо ако са Ви хванали по " бели гащи "\nРейтинг: 115 11:06, 11 яну 21 Неутрално\nКолко ли ще декларират Кирил Домусчиев и Пеевски?\nРейтинг: 3218 11:07, 11 яну 21 Весело\nСамо ако са от трудови доходи😂\nДосега не съм чул някой да декларира пари от сивата икономика.....\nРейтинг: 2296 11:12, 11 яну 21 Неутрално\nТочно тези които крадат най-много- на тях никога не им стига. За деклариране даже няма и да споменавам...\nРейтинг: 2296 11:14, 11 яну 21 Неутрално\nВ политиката трябва да влизат само хора, които НЕ СЕ ЗАНИМАВАТ С ЧАСТЕН БИЗНЕС, защото на тях държавата им плаща...\nИ тук има КОНФЛИКТ НА ИНТЕРЕСИ!!!\nАма тея 240 лисици сега и да си декларират ВСИЧКИ доходи, аз няма да им повярвам за нищо.\nИ хората също не им вярват\nРейтинг: 2296 11:19, 11 яну 21 Неутрално\nРейтинг: 4808 11:20, 11 яну 21 Неутрално\nЯ , виж ти.....\nРейтинг: 520 11:54, 11 яну 21 Неутрално\nИ к'во толкова?\nНормално е за такава позиция, такава заплата. Я ти виж Хелп Карма какви заплати вземаха, чак и депутатите ще им завидят.\nРейтинг: 1092 13:29, 11 яну 21 Неутрално\nНе може ли да декларираш "едни пари", да им платиш 10% и да си спокоен пред държавата?\nРейтинг: 2296 14:03, 11 яну 21 Неутрално\nЗа каква позиция са нормални едни такива пари?\nАз мисля че е крайно време да се заплаща за свършена работа, а не за позиции...\nВажно е какъв продукт си произвел ... не колко време народа ти е гледал физиономията по телевизията!\nРейтинг: 2296 14:09, 11 яну 21 Неутрално\nАз-примерно- не съм гласувала да ме представлява (камоли управлява!) някой, който не знае какво трябва да постъпи в хазната и ми заявява от ектрана че му липсват 700 млн. лева народна пара...\nНито пък за такъв който спи до нощно щкафче пълно с недекларирани пачки евра и кюлчета злато...\nНито пък за такъв, който,, не иска да си го причинява” въпреки, че е избран именно за да си го причинява когато му търсим отговорност за подобни ,,казуси”...\nРейтинг: 3218 15:37, 11 яну 21 Любопитно\nМного ще ми е любопитно как тези "едни пари" от чекмеджето могат да бъдат декларирани и под каква форма ще бъде направено, за да са законни? Той Боко заплатата си получава в левове не в евро.


Листни торове : Текнофит Пауър 1л\nТекнофит Пауър 1л\nУчаства по програма за контрол на вредителите по трайните насаждения през зимния период.\nЦена / л:8,50 лв\nТекнофит Пауър е течен тор за листно приложение, който съдържа микроелементите Цинк и Манган и е формулиран е на базата на растителен екстракт. Текнофит Пауър е природен продукт, който е много добра алтернатива на минералните масла. Може да се прилага както за зимни третиирания при трайните култури, намалявайки зимуващата популация на акари и щитоносни въшки, така и за вегетационни пръскания контролирайки белокрилка, цикади, листни въшки и др. Голямо значение за намаляване на популационната плътност на акарите през следващия вегетационен период има зимното третиране с масло. Маслото образува филм върху яйцата и другите зимуващи форми, който филм преустановява достъпа на въздух до тях и те загиват. Зимното третиране е превантивна мярка и спестява разходи на стопаните през вегетационния период, а освен това употребата на по-малко пестициди през активния сезон спомага и за опазване на оконата среда и плодовете от замърсяване.\nОсвен срещу зимуващите форми на акарите, третирането с масло през невегетационния период е ефиксно и срещу зимуващите форми на широк кръг други неприятели по овощните - унищожават се яйца и ларви на щитоносни въшки, листни въшки, яйца на листозавивачки, педомерки, листогризещи гъсеници и т.н.\nПродуктите, които препоръчваме да се използват, са Фунгуран ОН 50 ВП - в доза 300 г на 100 л вода за първо зимно пръскане и Фунгуран ОН 50 ВП - в доза 300 г на 100 л вода плюс органичния тор и заместител на минералното масло- Текнофит Пауър в доза 2-2,5лна100л вода за третиране на овощните до фенофаза „набъбване на пъпките”, която обикновено за условията на нашата страна настъпва през февруари-март.\nТестовете, проведени в лабораториите на завода, показаха много добра съвместимост при смесването на двата продукта.\nПоредността при приготвяне на работния разтвор е следната:\nМного е важно при третирането да се осигури добро напръскване на всички части от короната и разхода на работен разтвор да не бъде по-малък от 100 л на декар.\nЛистно 2 - 2.5 % (2 - 2.5 л/100 л вода) и добро обливане на короната и листата.\nВажно! Когато се третира съвместно с продукти за растителна защита, работния разтвор се приготвя в следния ред: 1. вода 2. ПРЗ и 3. Текнофит Пауър.\nЗимно третиране при трайни насаждения (овощни култури и лозя):\nПрилагайте след листопада и рано напролет, непосредствено преди набъбване на пъпките. Да се осигури добро напръскване на всички части на короната. Минимален разход на работен разтвор -100 л/дка.\nВегетационно приложение (зеленчуци, тиквови и овощни култури, лозя):\nПрилагайте листно във фазите на активно развитие на културите. Да се осигури добро напръскване и покритие на листната повърхност от двете страни.\nПри смесване с продукти за растителна защита спазвайте следната поредност: 1. Вода; 2. ПРЗ; 3. Текнофит Пауър.\nЗенит Кроп Сайънсис препоръчва при зимнотертиране Текнофит Пауър да се смесва с Фунгуран ОН 50 ВП.\nПредимства на Текнофит Пауър пред минералните масла:\nПо ниска доза в сравнение с конвенционалните минерални масла 2,5 - 2,5% или литър и половина на 100 л вода (съответно цената на декар е по - ниска).\nПодхранва растенията с микроелементите Цинк и Манган.\nНе забавя оцветяването на плодовете при вегетационните пръскания.\nНе засяга популациите на полезната ентомофауна, в това число хищни дървеници и хищни акари.\nВисоката температура на въздуха не оказва влияние върху ефикасността на продукта, нита предизвиква каквато и да е фитотоксичност в растенията.\nНапълно смесим с използваните в практиката инсектициди,като дори засилва тяхното действие.\nНапълно безвреден за хората и околната среда. Карантинен срок - 0 дни.\nРазстителен/екстракт полимер 50%\nЦинк (Zn) 1,5 % w/w\nМанган (Мп) 0,5 % w/w


21.07.2021 10:54; Румина Димитрова\nИва Митева ще бъде председател на 46-ото Народно събрание. Това решиха депутатите днес със 137 гласа “за”, 1 "против" от БСП, а 99 от БСП и ГЕРБ се въздържаха.\nЗа председателското място бе издигната и кандидатурата на Кристиан Вигенин от БСП. Той е бил зам.-шеф на 44-ото и 45-ото Народно събрание, бил е евродепутат и министър на външните работи.\nЗаместник-председателите също ще се повторят с тези от 45-ото Народно събрание с изключение на този от ГЕРБ. В миналия парламент зам.-шеф бе Цвета Караянчева. Сега обаче тя не успя да влезе в парламента. Така зам.-шеф на парламента от ГЕРБ ще бъде Росица Кирова. Останалите заместници на парламентарния шеф са - Виктория Василева от "Има такъв народ", Кристиан Вигенин от БСП, Атанас Атанасов от ДБ и Мукаддес Налбант от ДПС. Всички те бяха избрани с 227 гласа "за".


Qaqālibah - хора -\nОсновен » Енциклопедия » Qaqālibah - хора -\nQaqālibah , в средновековна мюсюлманска Испания, славяни или хора от брега на Черно море северно от Константинопол. По-късно, като разширяване, терминът дойде, за да обозначи всички чужди роби в армията.\nОбичаят в Испания от 10-ти век е бил да се купуват славяни, пленени от германците при техните експедиции в Източна Европа. Тези и други роби от Галисия, Ломбардия, Калабрия и земята на франките - обикновено млади момчета - станаха мюсюлмани, научиха арабски и след това бяха обучени за военна служба или за административни длъжности в дворците и харемите.\nБроят на qaqālibah в Испания е в крак с плановете на владетелите на Омаядите за разширяване на техните територии на Иберийския полуостров и вероятно в Северна Африка. По време на управлението на Абд ар-Рагман III (912–961), броят на робите се е увеличил от около 4000 на 14 000. Това увеличение беше придружено от съответно повишаване на техния статус в мюсюлманското общество. Чакалибите натрупват богатство и собственост и роби и стават учени и поети. В крайна сметка те притежаваха значителна политическа сила в столицата, заемайки високи граждански длъжности и военни постове; те бяха използвани от омейядите, за да компенсират влиятелната арабска аристокрация. Така славянът Найда повежда омейските армии срещу Рамиро II от Леон през 939 г. С отлагането на халифа Хишам II през 1009 г.,qaqālibah се появи като една от трите основни фракции или партии (taifas ) в Кордоба, който през следващите 23 години контролира халифата, като прави и разправя владетели по желание. В същия този период на гражданска война и общо объркване (1009–91) qaqālibah основават царства в Дения, Тортоса, Валенсия и Алмерия, въпреки че не създават династии, както правят другите тайфи - например арабите и берберите. Различните дребни царства обаче бяха ликвидирани през 1090–91 и включени в новата империя Алморавид в Испания.


Как да си приготвим домашно фиде » Zvezdev.com Най-вкусните рецепти от Иван Звездев.\nКак да си приготвим домашно фиде\nОформяме кладенче в 100 гр брашно. В центъра прибавяме едно яйце и започваме да разбъркваме до получаване на еднородна смес. Замесваме лепкаво тесто, покриваме го с кърпа и го оставяме да почине за 10-15 мин. Върху набрашнена повърхност разточваме тестото до тънка кора. След това навиваме на руло по дължината на листа, като поръсваме обилно с брашно.\nИзчакваме тестото да изсъхне за около 20 мин. С остър нож режем на тънки лентички, които отделяме една от друга и отново набрашняваме. Приготвеното фиде се сварява за 1-2 мин. във вече почти готовата чорба. Разбираме, че фидето е готово, когато го изплува на повърхността.\nКак да си направим форма за кекс, ако не разполагаме с такава\nЗа целта ви трябва традиционната тортена форма и консервна кутия. Поставете добре почистената кутия в средата на формата за печене. Покрийте консервната кутия до средата със зрял боб, след което изсипете готовото тесто. Ето че вече имате форма за кекс с дупка в средата.\nКак да ароматизираме захарта\nЗа да бъдат сладкишите ни винаги ароматни, можем да поставим клонка лавандула или розмарин в буркан с кристална захар. Смесваме добре двете съставки и ги оставяме да престоят 24 часа. След това изваждаме ароматната подправка и вече имаме захар готова за приготвянето на всякакви сладкиши, а лавандулата или розмарина може да се използват като декорация на различни десерти.\nКак да бланшираме спанака\nКогато варите спанак, го попарете за кратко във вряща и леко подсолена вода. След това го потопете в ледено студена вода, в която има и кубчета лед. Това е гаранция за запазване на всички ценни вещества в спанака след неговото бланширане. Така се запазва и зеления му цвят. Винаги варете спанака в тенджера без капак.


Kencono Family Guest House - НАЙ-НИСКИ ЦЕНИ от agoda.com\nPermata Jingga Housing Complex. MALANG, Маланг Център, Маланг, Индонезия, 65143 - Покажи на картата\nОбща площ 2 Двойни легла (или 1 Единично легло)\nПри посещение в Маланг, в Kencono Family Guest House ще се почувствате като у дома си, защото предлага квалитетно настаняване и отлично обслужване. Вълнуващият център на града е само на 8.3 km оттук. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Kencono Family Guest House гарантират Вашия приятен престой. За удобството и комфорта на гостите хотелът осигурява безплатен WiFi достъп във всички стаи, Wi-Fi връзка в общите части, паркинг, семейна стая, перални услуги.\nНасладете се на висококачествените удобства по време на престоя си тук. В някои стаи са на разположение телевизор с плосък екран, климатик, бюро, кухненски бокс, душ, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Kencono Family Guest House.\neffie от Индонезия


Космически граници - страница 19\n– Проверка на системата. - Гласът ненадейно се разнесе в слушалките им и сепна Рейчъл, Толанд и Корки. - Чувате ли ме, госпожице Секстън?\nРейчъл се наведе към микрофона.\n– Да. Благодаря ви. - "Който и да сте вие".,\n– Директорът Пикъринг е на линия. Той приема аудиовидео връзката. Сега се изключвам.\nРейчъл чу, че връзката прекъсва. Последва далечно пращене и бърза поредица от пиукане и щракане. Видео екранът пред тях оживя със смущаваща яснота и тя видя Уилям Пикъринг в заседателната зала на НРС. Сам. Той рязко вдигна глава и я погледна в очите. Рейчъл изпита странно облекчение, че го вижда.\n– Госпожице Секстън - озадачено и дори загрижено каза директорът. - Какво става, по дяволите?\n– Господин директор - отвърна тя. - Имаме сериозен проблем.\nОт черната стаичка на "Шарлот" Рейчъл Секстън представи Майкъл Толанд и Корки Марлинсън на Пикъринг. После накратко му описа невероятните събития. Директорът на НРС я слушаше, без да помръдва.\nТя му разказа за биолуминесцентния планктон в метеоритната яма, за пътуването им по ледения шелф и откриването на шахтата под метеорита, и накрая за неочакваната атака на военен, най-вероятно спецоперативен отряд.\nУилям Пикъринг бе известен със способността си да изслушва смущаваща информация, без да му мигне окото, ала с всеки обрат в разказа на Рейчъл изражението му ставаше все по-загрижено. Тя усети смайването му, а после и гнева му, когато му описа убийството на Нора Мангър и собственото си чудотворно избавление. Макар че и се искаше да изложи подозренията си за съучастничеството на директора на НАСА, младата жена достатъчно добре познаваше Пикъринг, за да не сочи с пръст без доказателства, така че му изложи само твърдите факти. Когато свърши, директорът за няколко секунди помълча.\n– Госпожице Секстън - накрая каза той, - всички вие… - Пикъринг ги изгледа един по един. - Ако това е истина, а не се сещам за причина и тримата да ме лъжете, днес сте извадили късмет, че сте останали живи.\nТе мълчаливо кимнаха. Президентът беше поканил четирима цивилни учени… и двама от тях бяха мъртви.\nДиректорът въздъхна тежко, сякаш нямаше представа какво да каже. Събитията очевидно изобщо не се връзваха.\n– Възможно ли е тази шахта под метеорита, която се вижда на радарната разпечатка, да е естествено образувание? - попита той.\n– Прекалено е симетрична. - Тя разгърна листа и го вдигна към камерата. - Безупречна е.\nПикъринг разгледа изображението и намръщено кимна.\n– Не изпускайте тази разпечатка от ръцете си.\n– Обадих се на Марджъри Тенч, за да я предупредя да спре президента - каза Рейчъл. - Но тя ми затвори.\n– Знам. Тенч ми телефонира.\nРейчъл го погледна смаяно.\n– Марджъри Тенч ви се е обадила, така ли? - "Бързо действа!"\n– Току-що. Много е загрижена. Смята, че се опитвате да изиграете някакъв номер, за да дискредитирате президента и НАСА. И може би да помогнете на баща си.\nМладата жена се изправи, размаха разпечатката и посочи двамата си спътници.\n– За малко да ни убият! Това прилича ли ви на някакъв номер? И защо ми е да…\nПикъринг вдигна ръце.\n– Спокойно. Госпожица Тенч пропусна да ми каже, че сте трима.\nРейчъл не си спомняше дали главната съветничка и бе дала време да спомене за Корки и Толанд.\n– И не ми каза, че разполагате с веществени доказателства - прибави директорът. - Още преди да разговарям с вас се усъмних в твърденията и, а сега съм убеден, че тя греши. Не се съмнявам във вашите твърдения. Въпросът сега е какво означава всичко това.\nУилям Пикъринг рядко изглеждаше смутен, но сега объркано клатеше глава.\n– Нека засега допуснем, че някой наистина е заровил този метеорит в леда. Това ни навежда на очевидния въпрос "защо". Ако НАСА разполага с метеорит с фосили, какво, ги интересува, пък и когото и да било другиго, къде е открит той?\n– Възможно е заравянето да е целяло тъкмо ПОСП да направи откритието и скалата да изглежда като фрагмент от известен метеорит - отвърна Рейчъл.\n– Юнгерсоловия метеорит - допълни Корки.\n– Но каква е ползата от свързването му с известен метеорит? - попита директорът. Гласът му звучеше почти гневно. - Тези фосили не са ли изумително откритие сами по себе си? С каквото и събитие да са свързани?\nИ тримата кимнаха.\nПикъринг се поколеба.\n– Освен, ако… разбира се…\nРейчъл видя зъбните колелца, въртящи се зад очите на директора. Беше стигнал до най-простото обяснение за синхронизиране на находката с Юнгерсоловия метеорит, но това най-просто обяснение бе и най-обезпокояващото.\n– Освен, ако това не е трябвало да придаде автентичност на абсолютно фалшиви данни - продължи Пикъринг, въздъхна и се обърна към Корки.\n– Каква е вероятността този метеорит да е фалшификат, доктор Марлинсън?\n– Фалшификат ли, господин директор?\n– Фалшив метеорит? - Корки неловко се засмя. - Напълно невъзможно! Този метеорит беше проучен от безброй специалисти. Включително от мен. Химични анализи, спектрограма, рубидиево-стронциево датиране. Той не прилича на скалите, които се откриват на Земята. Метеоритът е истински. Всеки астрогеолог ще го потвърди.\nПикъринг дълго обмисля думите му, като леко поглаждаше вратовръзката си.\n– И все пак, като се има предвид какво може да спечели от това откритие НАСА, очевидните признаци от подправяне на доказателствата и нападението срещу вас… първото и единствено логично заключение, което мога да направя, е, че този метеорит е отлично изпълнена измама.\n– Невъзможно! - почти ядосано заяви Корки. - При цялото ми уважение, господин директор, метеоритите не са някакъв холивудски специален ефект, който може да се постигне в лаборатория, за да заблуди неколцина нищо неподозиращи астрофизици. Това са химически сложни обекти с уникална кристална структура и съотношения между елементите!\n– Не оспорвам твърдението ви, доктор Марлинсън. Просто следвам логичната последователност на анализа. Като се има предвид, че някой е искал да ви убие, за да не разкриете, че е бил заровен в леда, аз съм склонен да приема всякакви невероятни възможности. Точно какво ви кара да вярвате, че тази скала наистина е метеорит?\n– Точно какво ли? - възкликна Корки. - Безупречна овъглена кора, наличие на хондрули, никелово съдържание, каквото не се среща на Земята. Ако намеквате, че някой ни е измамил, като е създал тази скала в лаборатория, мога само да кажа, че тази лаборатория е на около сто и деветдесет милиона години. - Астрофизикът бръкна в джоба си, измъкна камък с формата на компактдиск и го протегна към камерата. - Датирахме такива образци с множество химически методи. Рубидиево-стронциевото датиране не е нещо, което може да се фалшифицира!\nПикъринг се изненада.\n– Значи имате образец от метеорита, така ли?\nКорки сви рамене.\n– НАСА има десетки такива.\n– Искате да кажете, че НАСА са открили метеорит, който според тях съдържа живот, и оставят хората да се разхождат с образците?! - вече обърнат към Рейчъл, попита директорът.\n– Въпросът е, че образецът в ръцете ми е истински - заяви Корки. - Дайте го на всеки петролог, геолог или астроном на света и след като го изследват, те ще ви кажат две неща: първо, че е на сто и деветдесет милиона години, и второ, че химически се различава от всяка скала на Земята.\nПикъринг се наведе напред и се втренчи във фосила, запечатан в камъка. За миг изглеждаше като хипнотизиран. Накрая въздъхна.\n– Аз не съм учен. Мога да кажа, само че ако този метеорит е истински, какъвто изглежда, ми се ще да узная защо НАСА не го е представила на света такъв, какъвто е? Защо някой го е заровил в леда, сякаш, за да ни убеди в неговата автентичност?\nВ този момент един служител от охраната на Белия дом набра номера на Марджъри Тенч.\nГлавната съветничка вдигна още при първото иззвъняване.\n– Госпожице Тенч, имам информацията, която поискахте. За обаждането по радиофона. Проследихме го.\n– От Секретната служба смятат, че сигналът е идвал от борда на военната подводница "Шарлот".\n– Нямат координатите, госпожице, но са сигурни в шифъра на подводницата.\n– О, за Бога! - Тенч затръшна слушалката, без да каже нищо повече.\nОт приглушената акустика в черната стаичка на "Шарлот" на Рейчъл започваше леко да и се гади. На екрана загриженият поглед на Уилям Пикъринг се насочи към Майкъл Толанд.\n– Вие мълчите, господин Толанд.\nОкеанологът вдигна поглед като студент, неочаквано чул името си.\n– Преди малко вие ни показахте един много убедителен документален филм по телевизията. Какво е мнението ви за метеорита сега?\n– Хм, вижте, господин директор, трябва да се съглася с доктор Марлинсън - с очевидна неловкост отвърна Толанд. - Според мен фосилите и са автентични. Доста добре съм запознат с методите за датиране и възрастта на тази скала беше потвърдена с многобройни тестове. А и никеловото съдържание. Тези данни не могат да се подправят. Няма съмнение, че скалата е образувана преди сто и деветдесет милиона години, характеризира се с извънземно никелово съдържание и съдържа десетки вкаменелости, чието образуване също се датира преди сто и деветдесет милиона години. Не се сещам за друго възможно обяснение, освен, че НАСА е открила истински метеорит.\nПикъринг мълчеше. Лицето му изразяваше недоумение - състояние, в каквото Рейчъл не го бе виждала никога.\n– Какво ще правим, господин директор? - попита тя. - Явно трябва да съобщим на президента, че има проблеми с данните.\nПикъринг се намръщи.\n– Да се надяваме, че президентът още не знае.\nВ гърлото на младата жена заседна буца. Намекът на директора беше ясен. "Президентът Херни може да е замесен". Тя силно се съмняваше, ала и президентът, и НАСА имаха много за губене.\n– За съжаление, освен разпечатката, която доказва шахтата от заравянето на метеорита, всички научни данни потвърждават откритието на НАСА - заяви Пикъринг. - А и това нападение срещу вас… - Директорът погледна Рейчъл. - Споменахте за спецоперативен отряд.\n– Да, - Тя пак му разказа за импровизираните боеприпаси.\nПикъринг изглеждаше все по-мрачен. Рейчъл усещаше, че началникът и претегля хората, които имат достъп до малки ударни бойни части. Президентът, определено. Навярно и Марджъри Тенч, като негова главна съветничка. Напълно вероятно и директорът Лорънс Екстром с неговите връзки с Пентагона. За нещастие, когато обмисли многобройните възможности, Рейчъл осъзна, че силата зад нападението може да е почти всеки с политическо влияние на високо равнище и съответните връзки.\n– Мога веднага да се обадя на президента, но мисля, че не е разумно, поне докато не узнаем кой е замесен - заяви директорът на НРС. - Щом включим Белия дом в играта, възможностите ми да ви защитавам ще са ограничени. Освен това не съм сигурен какво да му кажа. Ако е истински, както е според вас, твърдението ви, че е заровен и че са ви нападнали, изглежда абсурдно. Президентът ще има всяко основание да го оспори. - Той замълча, сякаш пресмяташе възможностите. - Каквато и да е истината… и които и да са замесени, ако тази информация се разчуе, ще пострадат някои извънредно влиятелни хора. Предлагам да ви отведем на сигурно място преди да започнем да мътим водата.\n"Да ни отведе на сигурно място ли?" Тези думи изненадаха Рейчъл.\n– Мисля, че на борда на ядрена подводница сме на доста сигурно място, господин директор.\nПикъринг не изглеждаше убеден.\n– Присъствието ви на подводницата няма да остане дълго в тайна. Веднага ще ви изтегля. Честно казано, ще се почувствам по-добре, когато тримата седнете в кабинета ми.\nСенатор Секстън седеше свит на дивана и се чувстваше като беглец. Уестбрукският му апартамент, който само допреди час беше пълен с нови приятели и поддръжници, сега изглеждаше изоставен, осеян с празни чаши и визитки, зарязан от хората, които буквално бяха избягали през вратата.\nСекстън продължаваше да зяпа телевизора и повече от всичко на света му се искаше да го изключи, ала не можеше да се насили да се откъсне от безкрайните медийни анализи. Това бе Вашингтон и не след дълго коментаторите щяха да приключат с псевдонаучните и псевдофилософските хиперболи и да се съсредоточат върху грозната действителност - политиката. Като мъчители, поливащи раните на сенатора с киселина, журналистите повтаряха и потретваха очевидното.\n– Преди няколко часа Секстън жънеше само успехи - каза един коментатор. - Сега, след откритието на НАСА, предизборната кампания на сенатора е в руини.\nСекстън потръпна, пресегна се за курвоазието и отпи направо от бутилката. Знаеше, че тази вечер ще е най-дългата и най-самотната в живота му. Мразеше Марджъри Тенч за това, че го бе подвела. Мразеше Гейбриъл Аш за това, че изобщо бе споменала за НАСА. Мразеше президента за това, че бе извадил такъв невероятен късмет. Мразеше и света за това, че му се надсмиваше.\n– Очевидно това е пагубно за сенатора - продължаваше коментаторът. - Президентът и НАСА постигнаха невероятен триумф с това откритие. Такива новини могат да възродят предизборната кампания на президента, независимо от позицията на Секстън за НАСА, но след като днес Секстън призна, че ако се наложи, няма да се поколебае напълно да прекрати финансирането на НАСА… е, това изявление на президента е мощен удар, от който сенаторът няма да се възстанови.\n"Бях измамен - помисли си Секстън. - Белият дом ме измами, мама му стара".\nКоментаторът се усмихна.\n– НАСА с един замах си възвърна целия авторитет, който напоследък беше изгубила. В момента по улиците се усеща истинска атмосфера на национална гордост. Както всъщност би трябвало. Хората обичат Зак Херни, а губеха вяра. Трябва да признаете, че напоследък президентът понесе няколко доста тежки удара, но сега отново е на върха на популярността си.\nСекстън си помисли за следобедния дебат по Си Ен Ен и провеси нос. Гадеше му се. Цялата инерция, която през последните месеци бе трупал толкова грижливо, сега беше увиснала като камък на шията му. Приличаше на глупак. Белият дом нагло го бе изиграл. Вече се ужасяваше от карикатурите в утрешния вестник. Името му щеше да стане прицел на всички вицове в страната. Очевидно повече нямаше да има тайно финансиране от ФКГ. Всичко се беше променило. Всичките му гости бяха видели как мечтите им потъват в тоалетната. Приватизирането на космоса се бе блъснало в непробиваема стена.\nТой отново отпи глътка коняк, изправи се и с неуверени крачки отиде при бюрото си. Погледна вдигнатата телефонна слушалка. Знаеше, че това е проява на мазохистично самобичуване, но въпреки това бавно я постави върху вилката и започна да брои секундите.\n"Едно… две…" Телефонът иззвъня. Той остави да се включи секретарят.\n– Сенатор Секстън, обажда се Джуди Оливър от Си Ен Ен. Бих искала да ви дам възможност да изразите отношението си към откритието на НАСА. Моля, обадете ми се. - Тя затвори.\nСекстън отново започна да брои. "Едно…" Телефонът иззвъня. Не му обърна внимание, остави да се включи телефонният секретар. Пак репортер.\nСтиснал бутилката курвоазие, сенаторът тръгна към плъзгащата се врата на балкона. Отвори я и излезе на студен въздух. Наведе се над парапета и се вгледа в осветената фасада на Белия дом. Светлините сякаш весело блещукаха на вятъра.\n"Копелета - помисли си Секстън. - От векове търсим доказателство за живот в небесата. И сега го откриваме точно през годината на моите избори?" Това не бе благоприятно, това си беше чисто ясновидство. Докъдето му стигаше погледът, в прозорците на всички жилищни блокове синееше включен телевизионен екран. Зачуди се къде ли е Гейбриъл Аш. Тя бе виновна за всичко. Тя му беше подхвърляла информация за безбройните провали на НАСА. Секстън надигна бутилката и отново отпи.\n"Проклетата Гейбриъл… тя е причината да затъна така".\nГейбриъл Аш стоеше вцепенена насред хаоса в новинарското студио на Ей Би Си в другия край на града. Изявлението на президента я бе сварило неподготвена и я беше оставило в полупарализирано състояние. Тя стоеше неподвижно в средата на помещението и се взираше в един от телевизионните монитори, докато около нея се развихряше истински пандемониум.\nПървите няколко секунди на изявлението бяха предизвикали пълна тишина. Това бе продължило само мигове преди във всички посоки да се втурнат обезумели репортери. Тези хора бяха професионалисти. Нямаха време за лични размисли. На първо място работата. В момента светът искаше да научи повече и Ей Би Си щеше да му го даде. В този материал имаше всичко - наука, история, политическа драма - емоционална златна мина. Тази нощ в журналистическия свят нямаше да спи никой.\n– Гебс? - Гласът на Йоланда звучеше съчувствено. - Хайде да се върнем в кабинета ми преди някой да те познае и да започне да те върти на шиш какво означава това за предизборната кампания на Секстън.\nГейбриъл усети, че я повеждат като в мъгла към стъкления кабинет на редакторката. Йоланда я сложи да седне, даде и чаша вода и се опита да се усмихне.\n– Погледни го от хубавата страна, Гебс. Предизборната кампания на твоя кандидат е съсипана, но поне ти не си.\n– Благодаря. Върхът.\nЙоланда стана сериозна.\n– Знам, че се чувстваш кофти, Гейбриъл. Твоят кандидат току-що беше прегазен от валяк и ако питаш мен, няма да се оправи. Поне не навреме, за да спечели. Но нали никой не показва снимката ти по всички канали! Сериозно. Това е чудесно. Сега Херни няма нужда от сексскандал. В момента изглежда прекалено достолепен, за да говори за секс.\nТова с нищо не утешаваше Гейбриъл,\n– Що се отнася до твърденията на Тенч, че предизборната кампания на Секстън била финансирана с незаконни средства… - Йоланда поклати глава. - Съмнявам се. Естествено Херни държи на обещанието си да не разпространява отрицателна информация за опонентите си. И естествено разследването на взимане на подкупи ще се отрази зле на страната. Но наистина ли Херни е такъв патриот, че да пропусне шанс да смаже опонента си, просто за да защити националния дух? Предполагам, че Тенч е поизлъгала за финансите на Секстън в опит да те уплаши. Рискувала е с надеждата да скочиш от кораба и да дадеш на президента безплатен сексскандал. И трябва да признаеш, Гебс, че тъкмо тази вечер щеше да е адски подходяща моралът на Секстън да се постави под съмнение!\nГейбриъл разсеяно кимна. Един сексскандал щеше да е гибелен удар, от който кариерата на Секстън може би никога нямаше да се възстанови… никога..\n– Ти не се поддаде, Гебс. Марджъри Тенч ти хвърли въдицата, обаче ти не я налапа. Сега си свободна. Ще има и други избори.\nГейбриъл отново кимна. Вече не знаеше в какво да вярва.\n– Трябва да признаеш, че Белият дом блестящо надигра Секстън - примами го да повдигне въпроса за НАСА, накара го да се ангажира, подлъга го да постави всичките си яйца в тая кошница.\n"Изцяло по моя вина" - помисли си Гейбриъл.\n– И това изявление, което току-що гледахме, Боже мой, гениално беше! Като оставим значението на това откритие, спектакълът беше страхотен. Предаване на живо от Арктика! Документален филм на Майкъл Толанд! Мили Боже, как да се мериш с това? Зак Херни улучи в десятката. Съвсем основателно е президент.\n"И ще остане такъв още четири години…"\n– Трябва да се връщам на работа, Гебс - каза Йоланда. - Ти поседи тук колкото искаш. Докато се оправиш. - Редакторката тръгна към вратата. - След няколко минути пак ще се отбия, скъпа.\nОстанала сама, Гейбриъл отпи глътка вода - имаше отвратителен вкус. Всичко и горчеше.\n"Аз съм виновна за всичко" - помисли си тя и се опита да се избави от угризенията, като си припомни всички мрачни пресконференции на НАСА през последната година - провалите с космическата станция, отлагането на Х-33, изгубените сонди, постоянните бюджетни инжекции. Чудеше се къде е сгрешила.\n"Никъде - каза си тя. - Правех каквото трябва". Просто топката се бе върнала в нейното поле.\nВоенноморският хеликоптер "Сийхоук" бе пратен със секретна мисия от военновъздушната база "Туле" в Северна Гренландия. Като летеше ниско, извън обсега на радарите, той измина разстояние от сто и десет километра над открито море. После пилотите изпълниха странната заповед, която бяха получили, и въпреки ураганния вятър увиснаха над посоченото им място в пустия океан.\n– Къде са? - смутено попита щурманът. Бяха им казали да вземат вертолет със спасителна макара, затова очакваше спасителна операция. - Сигурен ли си, че координатите са верни? - Той обходи бурното море с лъча на прожектора, ала под тях нямаше нищо освен…\n– Мамка му! - Пилотът дръпна щурвала и хеликоптерът се издигна нагоре.\nОт вълните пред тях ненадейно изплува черна стоманена планина - грамадна необозначена подводница.\nПилотите нервно се засмяха.\n– Сигурно са те.\nКакто ги бяха инструктирали, операцията се осъществи при пълно радиомълчание. Двойният портал в предния край на подводницата се отвори и един моряк им даде сигнал с мощен фенер. Хеликоптерът увисна над подводницата и спусна спасителни ремъци за трима души. След шестдесет секунди тримата непознати висяха под вертолета и бавно се издигаха към него.\nКогато щурманът ги изтегли на борда - двама мъже и една жена, - пилотът даде светлинен сигнал на подводницата, че всичко е наред. След секунди огромният съд изчезна под бруленото от вихъра море, без да остави и следа от присъствието си.\nПилотът обърна машината и я насочи на юг. Бурята бързо се приближаваше и тези трима непознати трябваше да бъдат върнати без косъм да падне от главата им в "Туле", където ги очакваше реактивен самолет. Нямаше представа къде отиват. Знаеше само, че заповедта идва отвисоко и че превозва скъпоценен товар.\nКогато бурята най-после се разрази и стовари цялата си сила върху купола на НАСА, той започна да се разтърсва, сякаш готов да се издигне от леда и да полети в морето. Стабилизиращите стоманени въжета се опъваха, вибрираха като, дебели струни на китара и издаваха горестни звуци. Генераторите навън прекъсваха и светлините премигваха, заплашвайки да хвърлят огромното помещение в пълен мрак.\nДиректорът Лорънс Екстром крачеше из купола. Искаше му се да се махне оттук още същата вечер, но нямаше да може. Трябваше да остане още един ден, който щеше да прекара в нови пресконференции от мястото на събитието и в надзираване на приготовленията за пренасяне на метеорита във Вашингтон. В момента най-голямото му желание бе да поспи - неочакваните проблеми го бяха изтощили.\nМислите му отново се насочиха към Уейли Мин, Рейчъл Секстън, Нора Мангър, Майкъл Толанд и Корки Марлинсън. Неколцина от НАСА вече бяха забелязали отсъствието на цивилните.\n"Спокойно - каза си Екстром. - Всичко е под контрол".\nДълбоко си пое дъх и си напомни, че точно сега всички на Земята мислят само за НАСА и космоса. Извънземният живот не бе ставал толкова вълнуваща тема от прословутия "розуелски инцидент" през 1947 г. - предполагаемата катастрофа на извънземен космически кораб в Розуел, Ню Мексико, място, което и до днес си оставаше светилище за милиони любители на НЛО. През дългогодишната си служба в Пентагона той беше научил, че розуелският инцидент не е нищо друго освен военна злополука по време на секретна операция, наречена проект "Могул" - изпитателен полет на шпионски балон, проектиран да засича руски атомни опити. По време на работата един прототип се отклонил от курса и се разбил в пустинята на Ню Мексико. За нещастие, някакъв гражданин открил останките преди военните.\nНищо неподозиращият собственик на ранчо Уилям Брейзъл се натъкнал на поле, осеяно с късове неопрен и леки метали, каквито никога не бил виждал, и веднага повикал шерифа. Вестниците разпространили съобщението за странните останки и общественият интерес бързо нараснал. Възбудени от твърдението на военните, че нямат нищо общо със случая, репортерите започнали да се ровят и секретността на проект "Могул" била изложена на сериозна опасност. И тъкмо когато изглеждало, че ще бъде повдигнат деликатният въпрос за шпионски балон, се случило нещо чудотворно.


Петнадесет автомобила спрени от движение за миналата седмица | Gabrovo News\nПетнадесет са автомобилите, спрени от движение през последната седмица на територията на област Габрово. Това показват изнесените данни от пресцентъра на Областната дирекция на МВР – Габрово , даващи представа за поведението на всички участници в движението за периода от 20-ти до 26-ти май. Катаджиите в областта продължават да залавят шофьори, които не са си включили късите светлини и през светлата част на денонощието, като санкционираните за това през последните седем дни са 62-ма. Най-многобройните нарушения на пътя са били за превишена скорост, а наказаните за това са 182.\nКонстатираните общо нарушения на Закона за движение по пътищата в Габровско са 402, за които са съставени 87 акта и са наложени 303 глоби с по фиш. Неизползващите обезопасителни колани са 17 и седем са неправоспособните водачи заловени зад волана. Наказаните за неправилно изпреварване са осемнадесет, а един е бил спипани да отнема предимството на пешеходец. Хванатите да управляват МПС след употреба на алкохол през последната седмица са осем. На територията на областта са обслужени 18 пътни инцидента.\nПодобни теми:актовеактове и глобиакцентГабровоглобикатаджииновинипроверкиПътна полиция


Волфганг Холбайн — Спящата армия (1) — Моята библиотека\nСпящата армия (1)\nDie schlafende Armee, 1990 (Пълни авторски права)\nДарина Байчева, 1995 (Пълни авторски права)\nВолфганг Холбайн. Спящата армия\nПланерът изскочи откъм слънцето като сребриста хищна птица и откри огън. Всичко стана така бързо, че дори и нечовешки бързите реакции на Кайл се бяха задействали твърде късно; той не успя да обърне самолета, за да излезе от обсега на изстрелите, и енергийните абсорбери изпищяха пронизително. Черити усети как стената зад гърба й се загря. Не бе за първи път, откакто беше започнало това безумно преследване. Планерът изстена като голямо, живо същество, изпитващо болка.\n— Дръжте се! — изрева Кайл, когато планерът връхлетя за втори път.\nТози път мороните откриха огън от по-голямо разстояние; бяха твърде далеч, за да унищожат целта си, ако я улучеха, но достатъчно близо, за да я повредят или засенчат за момент нейните навигационни локатори.\nВсе пак Черити намери време да се хване здраво в най-близката опора, когато Кайл връхлетя върху планера и го накара да се спусне толкова ниско над земята, че зад него се вдигна висок облак прах и той остави след себе си изкоренени снопове трева, храсти и дори по-малки дървета. Опустошеният пейзаж пред прозореца се превърна в безпорядък от цветове и форми, а моторите под краката им виеха така пронизително, сякаш щяха да експлодират всеки момент.\nТази смъртоносна игра на котка и мишка продължаваше вече половин час и Кайл беше изцедил моторите докрай. Но нямаха друг избор. Преследващата ги ескадра, която мороните бяха пуснали след тях, очевидно нямаше заповед да ги залови живи. Бойният кораб с формата на диск там отвън беше третият, на който се бяха натъкнали през последния половин час — и той като двата предишни беше открил огън веднага, щом като се бе приближил на изстрел разстояние. Това, че все още бяха живи, се дължеше само на светкавично бързите реакции на Кайл. Но все някога привидно неизчерпаемите му запаси от сила щяха да се изразходят, някога той щеше да допусне някаква малка грешка или те просто щяха да попаднат в наистина безизходна ситуация.\nКорабът там навън беше не само значително по-голям от двата планера, на които се бяха натъкнали преди това; снаряжението му толкова много превъзхождаше това на собствения им кораб, че опитите на Кайл да го атакува и разруши като двата му предшественика биха завършили с фиаско. Черити не знаеше колко тежко повреден беше техният планер, но бе чула приглушения трясък, с който лазерният залп се беше забил в неговия корпус. А после мигането на червените алармени светлини върху асиметрично оформения команден пулт пред Кайл се беше усилило, но той все така преследваше планера с нисък полет над опустошената земя.\n— Внимание! — извика Кайл. — Връща се!\nРазмитият пейзаж пред остъклената носова кабина се завъртя отново, когато с поредица от шеметно бързи салта Кайл се опита да изведе кораба от обсега на лазерните залпове. Моторите под краката им скърцаха и Черити пак помисли, че чува ужасния шум от разкъсващ се метал. Тогава внезапно точно пред прозореца се появи огромният сребрист диск на преследвача — близо, страхотно близо — и Черити разбра с ужас, че Кайл беше довел самолета точно в мястото на сблъсъка!\n— За бога! — изкрещя тя. — Какво смяташ да правиш?\nДори и да беше чул думите й, Кайл не им обърна внимание. Пръстите му изтласкаха един специално оформен лост върху пулта напред до упор. Тя усети как планерът се ускори още веднъж и с тласък почти удвои скоростта си. Струваше й се, че огромният диск на бойния кораб ще връхлети върху тях като стоманена луна, спускаща се сякаш от небето. Заслепена, тя затвори очи, когато Кайл изведнъж задейства всички лазерни оръдия на планера и едновременно с това той отхвръкна настрани с почти невъзможно движение.\nКорпусът на другия кораб профуча толкова близо покрай прозореца, че Черити би могла да го докосне, ако само протегнеше ръка. И почти в същата част от секундата в кабината нахлу непоносимо ярка, бяла светлина.\nТя изкрещя, закри очи с ръка и изви главата си настрани. Нет, която се беше сгушила в седалката до нея, изстена приглушено.\nСилен грохот и трясък разтърсиха кораба и силна, ослепителнобяла светлина процепи дрезгавината на нахлуващия здрач.\nЧерити усети как планерът започна да пада като камък и да намалява с пълна сила скоростта си в последния момент. Тя инстинктивно напрегна всичките си мускули в очакване на приближаващия сблъсък, но чудото стана — клатушкайки се като кораб в бурно море, планерът спря няколко метра над земята и започна да се върти на едно място, без Кайл да може или да иска да предприеме нещо срещу това.\nЧерити хвърли особен поглед към младия мегавоин в пилотското кресло. Планерът продължи да се върти и след момент преследвачът се появи отново — огромен, висящ във въздуха над тях. Черити забеляза огненочервените отвори в корпуса му, където го бе улучило лазерното оръдие. Очевидно пилотът трудно успяваше да задържи кораба във въздуха, но все пак той отново се движеше над тях — бавно, но неудържимо. Тънък, синкав фойерверк кръжеше около корпуса му. Черити знаеше от Кайл, че това синьо сияние не е нищо друго, освен видимото проявление на енергийното поле, обгръщащо планера. „Нужна е атомна бомба, за да се разруши“, си помисли с гняв Черити. Планерът, който Кайл беше откраднал в Париж, беше малък патрулен самолет, а не военен кораб като този пред тях.\n— Стреляй по него! — изстена Скудър. Той се бе свлякъл на пода и сега се опитваше да се надигне, като сочеше ожесточено със свободната си ръка към летящия диск. — Защо не стреляш?\n— Би било напълно безсмислено — отвърна Кайл. — Енергийните източници са почти празни. Улучих го, но виждате какво става.\nТой протегна ръка и докосна някакъв бутон върху командния пулт. Планерът престана да се върти и започна отново да се движи бавно. Погледът на Кайл пробяга върху поредицата от числа и символи, които се виждаха върху дузината малки монитори пред него. По чертите на лицето му се четеше, че обмисля нещо.\n— Може би все пак имаме още един шанс — каза внезапно той. — Дръжте се здраво!\nПланерът започна отново да набира скорост и докато се издигаше, развалините и джунглата под тях се превърнаха в килим от зелени и кафяви тонове.\nЧерити се наклони напред и хвърли поглед върху екрана, на който се виждаше преследвача. Той също набра скорост и — без да бъде сигурна — й се стори, че се приближава съвсем бавно.\n— Поеми лазера — помоли Кайл.\nЕдновременно с това той вдигна лявата си ръка и й подаде малка кутия, закрепена към шарнирен лост, състоящ се от четири звена.\nЗа момент Черити безпомощно погледна означеното по непонятен начин управление, но после разбра простата му система; бавно, но много сигурно, тя постави съставения от тънки червени нишки кръст върху изображението на планера на екрана и погледна въпросително Кайл.\n— Цели се точно в купола — каза Кайл, без да свали поглед от прозореца. Гласът му прозвуча глухо. — Не можем да го разрушим, но може би ще можем да засенчим сензорите му. Можеш да стреляш само един-единствен път. Ще ти подам цялата енергия, но след това енергийните източници ще се изпразнят. Изчакай, докато ти кажа!\nПланерът се ускоряваше все повече. Виенето на моторите достигна пронизителен тон, от който ушите боляха, и Черити усети как температурата в кабината се увеличава все повече и повече.\nПочти всички светлини на пулта пред Кайл мигаха в червено.\n— С каква скорост се движим? — попита тя.\nМимолетна усмивка пробягна по лицето на Кайл.\nЧерити предпочете да не отговори нищо.\n— Там отпред има някакъв град — каза внезапно Кайл.\nТя погледна нагоре. В първия момент не забеляза нищо друго, освен някакви цветни нетна, но после различи назъбените, остри очертания на сенките на разрушения град, който Кайл беше открил.\n— Внимание, Черити! — каза Кайл.\nЧерити кимна нервно. Пръстите й започнаха да треперят, но червеният кръст върху монитора не помръдваше и оставаше неизменно върху плоския купол над горната страна на планера.\nС един тласък Кайл придвижи лоста за ускоряване напред до упор и планерът направи скок напред. Черити изкрещя ужасена, когато Кайл с бясна скорост насочи самолета почти вертикално нагоре, завъртя го внезапно настрани и с една шеметна спирала го спусна отново към земята. Преследвачът ги следваше в същата траектория и сега Черити видя, че той наистина се приближаваше. Пилотът на този кораб трябва да беше също такъв добър мегавоин като Кайл — или компютър. Никое живо същество не би могло да изпълни тази маневра.\nС бясна скорост планерът полетя към земята.\n— Внимание! — каза рязко Кайл. — Огън!\nЕдин-единствен ослепително бял лазерен лъч улучи преследвача и очевидно безрезултатно бе отблъснат от бронирания му купол.\nЧерити се опита да даде втори изстрел, но този път очакваният бляскав лъч не се яви: енергията на лазерните оръдия беше изчерпана.\nТя не успя да опита трети път, защото внезапно Нет изкрещя пронизително до нея, а също и Скудър и Хелън изпъшкаха изненадано. Земята сякаш връхлиташе към планера. За една ужасяваща секунда Черити успя да види как размитите цветни сенки под тях се превърнаха в очертания на разрушени къщи. Тогава Кайл направи остър завой; руините под тях се завъртяха и почти в същия момент Черити усети как нещо със страхотна сила се заби в долната част на планера и го разкъса.\nЯрки пламъци и една огромна сянка изпълниха изведнъж прозореца.\nЧерити закри инстинктивно лицето си с ръце, но Кайл отново успя да овладее планера; в последния момент той го изви и прелетя край препятствието. Пилотът на другия кораб не бе толкова щастлив.\nОгромният летящ диск дори и не се опита да промени стремителния си полет или да намали скоростта, а се заби в земята на две мили зад тях и експлодира във вид на синкавобяло атомно огнено кълбо.\nЧерити никога не узна как всъщност се беше разбил техният самолет: заради лудешките летателни маневри на Кайл, от сблъсък със земята или от ударната вълна на атомната експлозия, в която бе попаднал преследвачът. Последното, за което си спомняше, беше пращенето на пламъците, чувството за непоносима топлина върху кожата и лютивия горещ дим, който я задушаваше. Тя кашляше, мъчеше се запъхтяна да поеме въздух и се опитваше да се освободи от лабиринта от метал и пластмаса, в който се бе превърнала нейната седалка. В първия момент не й се удаде да стъпи на крака. Планерът бе застанал наклонено като заседнал кораб; йодът му се бе превърнал в стръмно спускащ се, опасен мостик от огледално гладък метал.\nДо нея прозвуча приглушен стон. Черити се изправи внимателно, хвана се здраво с лявата ръка за една метална ръкохватка и с ужас разбра, че бе чула стоновете на Гурк. Джуджето висеше над строшените остатъци от контролния пулт; един дълъг, остър като бръснарско ножче стоманен отломък беше пробил палтото му. В първия момент изглеждаше, че той е забит на него така, както се забива пеперуда на игла в колекцията от насекоми. После тя видя, че парчето е проболо само наметката на джуджето. Гурк бе ранен, но не така тежко, както се бе страхувала в първия момент.\nТя енергично му помогна да се освободи от отломките, изправи го като дете на крака и се огледа за останалите.\nКабината бе изпълнена с пламъци и лютив дим, така че тя можа да разпознае само сенки, но поне на пръв поглед й се стори, че всички те и този път са имали късмет. С общи усилия Кайл и Скудър се опитваха да се справят с изкривената врата, докато Нет се мъчеше да издърпа дъщерята на Барлър изпод един разрушен пулт с уреди, под който я бе запратил тласъкът.\nСкудър и Кайл се отказаха от усилията си да разбият вратата и мъчително се насочиха към тях.\n— Излизайте! — изкрещя Кайл към Черити и джуджето. — Планерът може да експлодира всеки момент!\nЧерити понечи да се наведе към Гурк, за да му помогне, но Кайл сграбчи джуджето за ръка и го издърпа зад себе си, докато Скудър се плъзна назад и помогна на Нет да изправи Хелън на крака.\nПлътно зад Кайл Черити достигна до счупения прозорец и се промъкна през него. Планерът се бе забил във фасадата на една къща, която при това се беше запалила. Металът бе така горещ, че тя извика силно, когато се хвана в рамката на прозореца. Със стиснати зъби Черити се измъкна на свобода, като напразно търсеше опора върху огледално гладката повърхност на корпуса, и се плъзна безпомощна надолу.\nПътят бе по-дълъг, отколкото си беше представяла. Лъскавата повърхност на планера представляваше стръмна, дълга петнадесет метра пързалка. Вероятно при падането тя би се наранила, ако не беше Кайл, за да я хване. За момент остана да лежи зашеметена, докато Кайл бързаше да помогне на Скудър и двете момичета. Всичко се завъртя пред очите й и от безбройните малки драскотини и наранявания кожата й пламна внезапно като огън.\nПланерът се бе приземил в центъра на разрушения град. Улицата зад тях бе обхваната от пламъци, а хоризонтът искреше зловещо в тъмночервено. Остър мирис на озон изпълваше въздуха, а вятърът беше така горещ, че причиняваше болка върху кожата. Черити вдигна инстинктивно ръка и погледна показанието на малкия Гайгеров брояч, вграден в уреда на лявата й китка. Индикацията все още не беше в опасната област, но не бе много далеч от нея. Ако планерът, с който се бяха приземили, беше експлодирал по същия начин като другия самолет, и те щяха да бъдат мъртви, ако не бяха отдалечени поне на три или четири мили от него.\nТези мисли й вляха нови сили. Тя отскочи нагоре, направи няколко крачки към Кайл и му помогна да хване Нет и Хелън, които несръчно се плъзгаха надолу по повърхността на самолета.\n— Колко време имаме още, докато това нещо експлодира? — попита напрегнато тя.\n— Не много — отвърна Кайл. — Може би няколко минути.\nВнезапно той млъкна и погледна с присвити очи на запад.\n— Но това не е най-големият ни проблем — каза внезапно той.\nЧерити също погледна нататък. В средата на бушуващия пожар се забелязваше сребристо искрене, което с лудешка бързина се приближаваше към тях.\nСамолетът беше толкова близо, че Черити дори не успя да изкрещи.\nТя се сви инстинктивно, когато летящият диск премина над нея със силен вой. Летеше твърде бързо, за да може да стреля по нея, но Черити дори и за секунда не си помисли, че пилотът не я е открил. Той щеше да се върне след няколко секунди.\nТя се огледа объркано. Погледът й блуждаеше върху руините, обходи улицата и се спря върху една прекатурена настрани, одраскана пластмасова табела, на която се четеше бяло „U“ върху тъмносин фон.\n— Нататък! — заповяда тя. — Бързо!\nКайл и Скудър не пропиляха дори секунда, за да зададат някакъв въпрос. Докато Скудър се опитваше да сграбчи все още хленчещия Гурк, Кайл вдигна на ръце Хелън, която вероятно бе тежко ранена. С цялата бързина, на която бяха способни, те прекосиха покритата с развалини и смет улица и изтичаха към входа на метрото. Черити отново погледна назад, сякаш по този начин можеше още няколко секунди да се възпротиви на атомния реактор на бойния самолет. Част от него грееше със светлочервена, пронизваща светлина. Къщата, в която се бе врязал самолетът, гореше със светли пламъци и от пукнатините в долната й част изтичаха струи искрящ в червено и бяло разтопен метал. А от противоположната посока връхлиташе вторият планер!\nТе слязоха по стъпалата като преследвани от фурии. В долния им край имаше масивна метална решетка, изградена от дебели колкото пръст пръчки, която беше заключена с голям катинар. Черити понечи да вдигне оръжието си, но Кайл почти в движение протегна ръка и строши катинара. Когато се втурнаха надолу по стълбата, едно огромно, покрито с бодли същество, с неправилно разположени крака и множество очи, се стрелна с писък на ужас пред тях.\nСкудър спря на долния край на стълбата, пусна джуджето и се огледа. Той се поколеба няколко секунди, а после посочи надясно и затича натам, без да каже и дума. Черити и останалите го последваха. Оскъдната светлина, проникваща от горния край на стълбата, беше толкова слаба, че те не различаваха нищо друго, освен сенки. Навсякъде нещо се стрелкаше и съскаше; големи, подути тела с лъскава кожа се движеха неспокойно насам-натам, а пред една полукръгла подземна галерия се простираше огромна паяжина.\nНе бяха направили и две крачки, когато неописуем трясък разтърси до основи станцията на метрото. Непоносимо ярка бяла светлина изпълни за секунди пространството. Черити помисли, че ще й се спукат тъпанчетата, а въздухът в дробовете й гореше като огън. Изправи се, замаяна, и погледна към Кайл. Той каза нещо, но Черити видя само мърдането на устните му. Ушите й бучаха и пищяха.\n— Бомби! — разбра тя най-сетне.\nМакар че Кайл ревеше, тя чу гласа му като далечен шепот.\n— Това не беше планерът! Те хвърлят бомби!\nСкудър посочи към десния коридор и скочи от перона върху коловоза. Докато Черити и Нет го следваха по-бавно, за да помагат на Хелън, той и Кайл изтичаха малко пред тях. Малко преди да достигнат галерията, нова експлозия разтърси основите и този път разруши част от тавана на помещението зад тях.\nНепосредствено пред входа на тунела Скудър спря и повдигна оръжието си, а Кайл продължи да тича и след няколко крачки бе погълнат от непрогледната тъмнина на галерията. Малко по-късно Черити видя ослепителното проблясване на лазер и чу пронизителен вик; после Кайл се върна и им махна с ръка.\n— Всичко е наред — извика той. — Бързо!\nПриглушеният трясък на трета детонация заглуши думите му.\nОчевидно мороните бяха твърдо решени този път да завършат главата „Черити Леърд“, дори и ако трябваше да превърнат целия град над тях в радиоактивна пустиня.\nТогава планерът експлодира.\nТе бяха навлезли около петдесет крачки в галерията на метрото, когато зад тях повторно проблесна непоносимо ярка светлина и превърна света наоколо в ужасна, гротескна картина с остро очертани контури.\nЧерити изпищя пронизително. Страхотен удар разтърси пода под нея. Внезапно тя изпита чувството, че ще бъде завъртяна във въздуха като безтегловна играчка. Светлината бе така ярка, че проникваше дори и през затворените й клепачи и я караше да стене от болка.\nТогава тя се блъсна с все сила в някакво препятствие, което внезапно се бе появило пред нея. Докато закриваше инстинктивно лицето си с ръце, видя изпълнения с ослепително ярка, бяла светлина край на шахтата зад нея, който — привидно безшумно — започна да се срутва.\n U — Знак за метро. — Б.пр. ↑